สมาคมสถาบันการเงินของรัฐ (GFA) เตือนภัยหลอกยกหนี้
ข่าวปลอม "ยกหนี้ จากระบบหนี้ในระบบ (ไม่รวมหนี้นอกระบบ) ให้กับเกษตรกร ชาวนา ชาวไร่ชาวสวน"  โดยธนาคารของรัฐ "ไม่เป็นความจริง"
3 เม.ย. 2564

สมาคมสถาบันการเงินของรัฐขอแจ้งว่า ข่าวดังกล่าวไม่เป็นความจริง  เป็น "ข่าวปลอม" (Fake News) ช่วงนี้มีมิจฉาชีพปลอมตัวเป็นหลายธนาคารติดต่อขอรับเอกสารข้อมูลส่วนบุคคลของลูกค้าผ่านข้อความSMS หรือ สื่อสังคมออนไลน์เพื่อหาประโยชน์โดยมิชอบ
สมาคมสถาบันการเงินของรัฐ  ขอแนะนำว่าอย่าหลงเชื่อคลิกลิงก์ กรอกข้อมูลใด ๆ หรือส่งเอกสารส่วนตัวของท่านให้กับมิจฉาชีพ เนื่องจากธนาคารของรัฐไม่มีนโยบายในเรื่องดังกล่าว
หากสงสัยหรือไม่แน่ใจเกี่ยวกับบริการของธนาคารของรัฐ  ให้ติดต่อสาขาของธนาคารโดยตรงทันที และกรุณาอย่าเปิดเผยข้อมูลส่วนตัวให้กับมิจฉาชีพโดยเด็ดขาด